দলের নির্দেশে এবার সিএএ ক্যাম্পে দিলীপ ঘোষ!

ওয়েব ডেস্ক : ধীরে ধীরে আবার দলের কর্মসূচিতে ফিরছেন দিলীপ ঘোষ (Dilip Ghosh)। গত কয়েক মাস ধরে তিনি নিজের মেদিনীপুরে ছোট ছোট দলীয় সভা-সমাবেশে যোগ দিচ্ছিলেন। এবার দলের নির্দেশে রাজ্যের বিভিন্ন জেলায় সক্রিয় হচ্ছেন তিনি। এবার তিনি দলের নির্দেশে সিএএ ক্যাম্পে (CAA Camp) গেলেন রাজ্যের প্রাক্তন বিজেপি সভাপতি।

জানা গিয়েছে, গত বৃহস্পতিবার মুর্শিদাবাদের (Murshidabad) এক সিএএ ক্যাম্পে যান দিলীপ ঘোষ (Dilip Ghosh)। দীর্ঘ সময় সেখানে কাটান এবং আবেদনকারীদের সঙ্গে কথা বলেন। বিজেপি কর্মীদের সঙ্গে মিলে আবেদনকারীদের সহায়তা করেন তিনি। দিলীপ ঘোষ বলেন, “এটা বিজেপির ক্যাম্প, সরকারি ক্যাম্প নয়। আমরা সরকারের মতো টাকা নিচ্ছি না। বিনা পয়সায় এই কাজ করছে বিজেপি কর্মীরা।”

আরও খবর : ডেঙ্গু রুখতে উদ্যোগী মহেশতলা পুরসভা, জলাশয় ও খালে ছাড়া হল গাপ্পি মাছ

দীর্ঘ বিতর্ক ও রাজনৈতিক টানাপোড়েনের পর ফের সক্রিয় রাজনীতিতে ফিরছেন দিলীপ ঘোষ (Dilip Ghosh)। দলের নির্দেশ মেনে সাংগঠনিক কাজে যুক্ত হয়ে তিনি প্রমাণ করছেন, তিনি এখনও দলের অঙ্গ। নানান মহল মনে করছে, রাজ্য বিজেপিও বুঝে গিয়েছে, ২০২৬ সালের বিধানসভা নির্বাচনে দিলীপ ঘোষকে ছাড়া সংগঠন সম্পূর্ণ করা কঠিন। তাই তাকে ফের মাঠে নামানো হচ্ছে। ইতিমধ্যে বিজেপির সভা-সমাবেশে দিলীপ অনুগামীদের উপস্থিতিও বেড়েছে।

দলীয় সূত্রে জানা গেছে, রাজ্যজুড়ে ইতিমধ্যে ৭৩৮টি সিএএ ক্যাম্প চলছে। সেই ক্যাম্পের একটিটে গেলেন দিলীপ ঘোষ। বিজেপি রাজ্য সভাপতি শমীক ভট্টাচার্য জানিয়েছেন, তাঁদের লক্ষ্য ১১০০-র বেশি ক্যাম্প আয়োজন করা।