‘রাজ্য সরকার চায় না এসআইআর হোক’, কটাক্ষ দিলীপ ঘোষের

ওয়েবডেস্ক- বাড়ছে ভোটের উত্তাপ। সেই সঙ্গে একে অপরে বিরুদ্ধে অভিযোগের বন্যা বইয়ে দিচ্ছেন রাজনৈতিক নেতা ব্যক্তিত্বরা। নিউটাউনের ইকো পার্কে সেই চিরাচরিত মুডেই দেখা গেল দিলীপ ঘোষকে (Dilip Ghosh)।

এসআইআর শুনানি, ঘাটাল মাস্টার প্ল্যান, মুখ্যমন্ত্রী মমতা বন্দ্যোপাধ্যায়ের (Mamata Banerjee) সঙ্গে নির্বাচন কমিশনের (Election Commission) বৈঠক নিয়ে একের পর এক আক্রমণ শানালেন দিলীপ ঘোষ। এদিন প্রতিদিনের মতো নিউ টাউনের ইকো পার্কের মর্নিং ওয়াকে গিয়েছিলেন বিজেপি নেতা দিলীপ ঘোষ। এদিন সাংবাদিক তাঁকে প্রশ্ন করেন, রাজ্যে নির্বাচনের জন্য রাজ্যের কাছে আইএএস, আইপিএস অফিসারদের তালিকা চেয়েছিল কমিশন। রাজ্যের কাছ থেকে কোনও সাড়া না পেয়ে কমিশন চিঠি দিয়েছে তিনবার। অবশেষে নির্বাচন কমিশন নিজেরাই তালিকা তৈরি করছে।

আরও পড়ুন- ‘এখন তো বিদায়ের সময় চলে এসেছে’, কটাক্ষ দিলীপ ঘোষের

সাংবাদিকদের প্রশ্নের উত্তরে দিলীপ ঘোষ বলেন, রাজ্য সরকার চায় না এসআইআর হোক। যতরকম অসহযোগিতার করার চেষ্টা করছে। নিজের পছন্দ মতো অফিসার দিতে পারত৷ সাধারণ মানুষকে কষ্টের মধ্যে ফেলে কেন্দ্রের বিরুদ্ধে ক্ষ্যাপানো হচ্ছে। যেটুকু সমস্যা হচ্ছে, অব্যবস্থা হচ্ছে, বহু লোককে ডাকা হচ্ছে, সবই রাজ্য সরকারের কর্মচারীরা করছেন, রাজ্য সরকারের ইচ্ছেতেই হচ্ছে। একটা ‘ম্যাচাকার’ তৈরি হচ্ছে। এই যে এত মানুষকে ডাকা হচ্ছে সেটা দিল্লি ডাকছে না রাজ্য ডাকছে? বয়স্কদের ডাকা হচ্ছে। যাদের নামের ‘আকার’ ‘ইকার’ বাদ তাদের কেও ডেকে পাঠানো হচ্ছে। রাজ্য সরকারি কর্মচারীরাই ডেকে পাঠাচ্ছে, বিএলও থেকে ডিএম পর্যন্ত।

আক্রমণ শানিয়েছেন দিলীপ ঘোষ বলেন, ওনার লোকই তো এখানে এসআইআর চালাচ্ছেন। ডিএম থেকে শুরু করে বিএলও’রা লক্ষ লক্ষ মানুষকে চিঠি দিয়ে তাদের কষ্টের মধ্যে ফেলেছে। সবই তো গভঃ অফ ওয়েস্ট বেঙ্গল কর্মচারী। তিনি তাদের দিয়ে এই কাজ করিয়ে বিজেপি ও নির্বাচন কমিশনকে দোষী করার চেষ্টা চালিয়ে যাচ্ছেন। বাকি রাজ্যে এই সমস্যা নেই, সুপ্রিম কোর্টের কথাও মুখ্যমন্ত্রী মানেন না’।