মুখ্যমন্ত্রীর নিজের বাড়িতে সুরক্ষা নেই, একি বলে দিলেন দিলীপ

সৌম্যজিৎ চট্টোপাধ্যায়, মেছেদা: ফের বেলাগাম দিলীপ ঘোষ (Dilip Ghosh)। একজন যুবরাজ সবার বাপের খবর নিচ্ছে, নিজের বাপকে ঠিক রাখো আগে!! যার বাপের ঠিক নেই সে উল্টোপাল্টা কথা বলে, নাম না করে অভিষেককে তীব্র কটাক্ষ দিলীপের। এখানে রাজ্যের মুখ্যমন্ত্রী প্রাণের সুরক্ষা নেই তিনি আমাদের কি সুরক্ষা দেবেন কে ? প্রশ্ন দিলীপের

পূর্ব মেদিনীপুরের (East Midnapore) মেছেদাতে (Mecheda) ”হিন্দু সনাতনী ঐক্য মঞ্চের ” পক্ষ থেকে বিজয়া সম্মেলনী আয়োজন করা হয়। উপস্থিত ছিলেন প্রাক্তন সংসদ দিলীপ ঘোষ,স্বামী সুনান্দজী মহারাজ সহ বিশিষ্টজনেরা। এদিন দিলীপ ঘোষ মঞ্চে বক্তব্য রাখতে গিয়ে তীব্র আক্রমণ করেন রাজ্যের শাসকদল তৃণমূলকে।

তিনি বলেন, একজন যুবরাজ আছেন উনি বলছেন, অমুকের বাপ আছে অমুকের বাপের সার্টিফিকেট আছে?? আরে কার বাপের কি আছে ভাবছো কেন?? নিজের বাপকে ঠিক রাখো আগে, যার বাপের ঠিক নাই সেই এইসব উল্টোপাল্টা কথা বলে, আমাদের বাপ চোদ্দ পুরুষ এখানেই ছিল। আমরা আছি থাকব, কারও কোন ভয়ের কারণ নেই, হিন্দু হোক মুসলিম হোক যারা ঢুকে পড়েছে উটকো যাদেরকে আঁচলের তলায় রেখেছেন মুখ্যমন্ত্রী তাদের বাঁচানোর জন্য এইসব চালাকি হচ্ছে। ঘাবড়াবেন না এসআইআর হবে।

আর ভোটও হবে, কিন্তু ওই এক কোটির বেশি ভোটটা যদি বাদ হয়, টিএমসির হাড় মাস বেরিয়ে যাবে, কিছুই থাকবে না, এক একটা বিধানসভায় ৩০ হাজার ৪০ হাজার ভোটে জিতেছে ,সেখানে যদি মাইনাস হয়ে যায়, তাহলে এলাকায় ভোট কমে যাবে।

তিনি আরও বলেন কাকদ্বীপ থেকে কুচবিহার, পুরুলিয়া থেকে দার্জিলিং পাড়ায় পাড়ায় মহিলাদের উপর অত্যাচার হচ্ছে, এতদিন সাধারণ গরিব মহিলাদের উপর হতো কেউ শুনতো না, মহিলাদের উপর ধর্ষণ হয়েছে অত্যাচার করেছে, বিকেলবেলা গেছে থানায় কমপ্লেন করতে, কমপ্লেইন লেখা তো ছেড়েই দিন রাত দশটা অব্দি বসিয়ে রেখেছে। এফআইআর করাচ্ছে না।

আরও পড়ুন- শাসকদলের ঘনিষ্ঠদের BLO হিসাবে নিয়োগ করা হচ্ছে! দাবি বিরোধীদের

কতক্ষণ থাকবে আবার পুলিশের থানাতেও তো রেপ হয়ে যাবে, যেমন হসপিটালে হচ্ছে, মেডিকেল কলেজে হচ্ছে, ম্যানেজমেন্ট কলেজে হয়েছে, ল কলেজে হয়েছে। মহিলাদের কোন সুরক্ষা নেই, যিনি সুরক্ষা দিবেন মমতা ব্যানার্জি তারো সুরক্ষা নেই। তার বাড়িতেই তাকে ধাক্কা দিয়ে ফেলে দিল কপাল ফেটে গেল তিনি আমাদের কি সুরক্ষা দেবেন, যার নিজের সুরক্ষা নেই।

পশ্চিমবঙ্গ আর জিহাদীদের হাতে চলে গেছে সে রাজনৈতিক জিহাদী হোক, ধার্মিক জিহাদি হোক, তারা মহিলাদের ভোগের জিনিস মনে পড়ছে, এখানে রাজ্যের মুখ্যমন্ত্রী প্রাণের সুরক্ষা নেই তিনি আমাদের কি সুরক্ষা দেবেন?? তাকে বাঁচাবার লোক নেই। আগুন জ্বালিয়ে দেবো, ভেঙে দেবো এই সব গরম গরম কথাবার্তা এখন ইসলামিক জিহাদীরা করছে না, টিএমসির জিহাদিরা করছে।ওরাও জিহাদী এরাও জিহাদী, ওরা রিজনাল জিহাদী, এরা রাজনৈতিক জিহাদী এই দুজনের থেকে মাজতে হবে এরা দুজনেই পশ্চিমবঙ্গকে বাংলাদেশ বানাতে চাইছ।

দেখুন আরও খবর-